 

Izvješće o provedbi Gradskog programa za mlade 2021.-2025.
za 2021. godinu

Upravni odjel za opće poslove 
i društvene djelatnosti















Sadržaj
UVOD	3
POGLAVLJE 1. AKTIVIZAM MLADIH	3
POGLAVLJE 2. ZDRAVLJE I ZDRAVSTVENA ZAŠTITA	4
POGLAVLJE 3. STANOVANJE, OBITELJ I EKONOMSKO OSAMOSTALJENJE MLADIH	5
POGLAVLJE 4. PROVOĐENJE SLOBODNOG VREMENA, OBRAZOVANJE I KULTURA	6
ZAKLJUČAK	7
 























[bookmark: _Toc92711760]UVOD

Na 29. sjednici Gradskog vijeća Grada Pregrade održanoj 15. prosinca 2020. jednoglasno je donesena Odluka o donošenju novog Gradskog programa za mlade za razdoblje od 2021. do 2025. godine.
Naime, Grad Pregrada zajedno s partnerom Pregrada.info – udrugom za informiranje prijavio je projekt „Za mlade u Pregradi – Gradski program za mlade 2021-2025“ ukupne vrijednosti 146.520,00 kuna na Javni poziv za prijavu projekata usmjerenih mladima za financijsku potporu iz raspoloživih sredstava dijela prihoda od igara na sreću i Državnog proračuna za 2019./2020. godinu Ministarstva za demografiju, obitelj, mlade i socijalnu politiku (sadašnjeg Središnjeg državnog ureda za demografiju i mlade). Za provedbu projekta odobreno je 99 tisuća kuna, dok je ostatak sufinanciran iz Gradskog proračuna za 2020. godinu. Projektom se željelo potaknuti mlade na preuzimanje uloga aktivnih građana u lokalnoj zajednici, stimulirati razvoj njihovih kompetencija za rješavanje lokalnih potreba i problema te podići razina informiranosti mladih o njihovim pravima i mogućnostima, a naposljetku i donijeti novi Gradski program za mlade.
Za izradu Gradskog programa za mlade osnovana je i radna skupina, a kako bi došli do podataka od velikog broja mladih, Grad Pregrada napravio je upitnik koji se mogao ispuniti online. obradom i analizom podataka dobiveni su konačni rezultati iz područja demografije, informiranja, provođenja slobodnog vremena, sporta, problema mladih, aktivnog sudjelovanja mladih u zajednici, volontiranja i budućnosti u Pregradi. Osim upitnika, provedene su i fokus grupe s učenicima, studentima i mladim obiteljima, a prijedlozi su prikupljani i na javnim akcijama u sklopu manifestacije Branje grojzdja.
Radna skupina je na temelju rezultata upitnika i fokus grupa provedenih među mladima definirala područja unutar kojih bi se Gradski program za mlade trebao razvijati, kako bi se mladima na području Pregrade omogućilo aktivnije uključenje u rad lokalne zajednice. Gradski program za mlade 2021.-2025. podijeljen u četiri poglavlja koja se odnose na aktivizam mladih, zdravlje i zdravstvenu zaštitu, stanovanje, obitelj i ekonomsko osamostaljenje mladih te na provođenje slobodnog vremena, obrazovanje i kulturu.
O razini provedenosti Programa brine Grad Pregrada te Savjet mladih grada Pregrade. Na kraju svake godine Upravni odjel za opće poslove i društvene djelatnosti radi izvješće o provedbi aktivnosti navedenih u dokumentu koji se dostavljaju kao informacija Savjetu mladih do kraja siječnja svake godine, koje je potom dužno izvijestiti Gradsko vijeće na sljedećoj sjednici o provedbi i svojim nalazima.

Cilj prvog poglavlja je jačanje informiranosti i participacije mladih u zajednici.
Participacija mladih ili aktivno sudjelovanje mladih u društvu i politici odnosi se na mehanizme poticanja aktiviranja mladih u zajednici i procesima donošenja odluka. Kroz ovo poglavlje procjenjuje u kojoj mjeri grad stvara poticajno okruženje za aktivan angažman mladih.

REALIZIRANO U 2021.
	1. Kontinuirana promocija volontiranja i volonterskih akcija na web stranici i društvenim mrežama Grada Pregrade

	Promocija volonterskih akcija: 
1. Natječaj ajmoLAG
2. Volonterska akcija DND Pregrada
3. Volonterska akcija Udruge kostelskih žena
4. Promocija nagrade Naj-volonter
5. Obilježavanje Međunarodnog dana volontera
6. Volonterska akcija Zelena čistka
7. Volonterske akcije GDCK Pregrada
8. Volonterske akcije Sportske zajednice Grada Pregrade


	2. Organiziranje, provedba i potpora projektima koji promiču volonterstvo, kao i volonterskih akcija

	Grad podržava volontiranje mladih :
1. Grad je partner na projektu Volunteering cities unutar URBACT programa
2. Grad je partner Mreži udruga Zagor na projektu VolontirAJMO
3. Dodjeljuje se nagrada za najboljeg mladog volontera
4. Prema Odluci o financijskim pravima učenika i studenata, učenici srednjih škola i studenti koji su tijekom školske/ akademske godine ostvarili najmanje 25 volonterskih sati u volonterskim aktivnostima koje su se održale na području grada Pregrade i koji su ostvarili potvrdu o neformalnom obrazovanju (Youthpass ili drugo) ostvaruju pravo na nagradu 300,00 kn.




DODATNO
· Postoji lokalni program za mlade putem kojeg se potiče participacija mladih – lokalni program za mlade podijeljen je prošlom i sadašnjem sazivu Dječjeg gradskog vijeća i Savjeta mladih te svim mladima s područja Pregrade koji su ostvarili pravo na financijsku potporu, lokalni program dostupan je i u online verziji na web stranici Grada Pregrade(https://www.pregrada.hr/sites/default/files/Program%20za%20mlade-web.pdf)
· Postoji formalna infrastruktura kroz koju mladi aktivno sudjeluju u donošenju odluka (Dječje gradsko vijeće, Savjet mladih grada Pregrade)
· Grad provodi participativno budžetiranje (projekt Uzmi pare i napravi nešto za mlade)
· Grad potiče aktivan angažman mladih – obuka Udruge gradova
· Grad potiče ili provodi edukacijske programe s ciljem poticanja participacije – javna tribina o proračunu, mogućnost davanja prijedloga na proračun online putem – kroz platformu Otvoreni grad

PLAN ZA 2022.
1. Postavljanje oglasnih ploča u obliku digitalnih displeja u knjižnicu i škole 

Cilj drugog poglavlja je unapređenje zdravlja i zdravih stilova života mladih.
Zdravlje je stanje dobrog tjelesnog i psihičkog blagostanja te kao takvo nadilazi shvaćanje da je ono samo odsustvo od bolesti. S ciljem postizanja veće kvalitete života, razvoja zdravih stilova mladih, poticanja sportske aktivnosti i postizanja blagostanja zajednice u ovom poglavlju procjenjuje se u kojoj je mjeri grad opredijeljen za osiguravanje aktivnosti koje doprinose navedenim ciljevima.
REALIZIRANO U 2021. 
	1. Organizirati 2 radionice/predavanja na godinu o zdravlju mladih (pitanja zdrave prehrane, mentalnog zdravlja, ovisnosti, ponašanje u prometu)

	· Podrška provedbi programa za mentalno zdravlje mladih kroz prijavu projekta Mladi u akciji! za zajednicu u suradnji s udrugom Delta za provedbu akcije među mladima na temu mentalnog zdravlja

· Na Godišnjem susretu savjeta mladih SM Grada Pregrade donio plan o organizaciji predavanja/kampanje/savjetovališta o reproduktivnom zdravlju u suradnji sa školama na području Grada Pregrade i udrugom CESI


	2. Uključivati se u javnozdravstvene akcije vezane uz mlade te ih promovirati putem web stranice i društvenih mreža
	· Podrška peticiji za ukidanje menstrualnog siromaštva
· Sufinanciranje higijenskih potrepština s KZŽ u osnovnim školama



DODATNO
· Grad potiče sportske sadržaje za mlade – izgradnja teniskih terena i uređenje infrastrukture oko terena
· Grad potiče zdrave stilove života – u tijeku izrada projektne dokumentacije za izgradnju biciklističke staze Pregrada - Krapinske Toplice - Zabok

PLAN ZA 2022.
1. Zagovarati i pružiti podršku dobivanju pedijatra u Ispostavi Pregrada Doma zdravlja KZŽ
2. Osiguravanje i održavanje javne sportske i rekreativne infrastrukture – kupnja zemljišta za izgradnju pomoćnog igrališta za nogomet
3. Urediti mjesto za dojenje i prematanje beba u zgradi Gradskog muzeja i knjižnice – planirana prijava projekta udruge Pregrada.info – udruga za mlade
4. Provedba projekta Mladi u akciji! za zajednicu

Cilj trećeg poglavlja je omogućiti mladima rano stjecanje neovisnosti te zasnivanje vlastite obitelji.
Demografski poticaji i mjere odnose se na aktivnosti lokalne zajednice kojima je cilj potaknuti mlade na ostanak u lokalnoj zajednici, stimulirati natalitet te osigurati visoku kvalitetu života mladim roditeljima te djeci i mladima.

REALIZIRANO U 2021. 
	1. U postojećim programima poticanja poduzetništva i poljoprivrede uvesti dodatne bodove za mlade prijavitelje.
	· Uvedeni dodatni bodovi za mlade prijavitelje u Programu potpora poljoprivredi
· Provedba programa kreditiranja „Poduzetništvo mladih, žena i početnika“ – sufinanciranje kamate od 1%, dok 1% još sufinancira i KZŽ (Ugovor s HBOR-om, PBZ-om, Addiko bankom i Zagrebačkom bankom)


	2. Dograditi Dječji vrtić Naša radost kako bi kapacitetima odgovarao potrebama mladih obitelji
	· Dograđen DV Naša radost kroz projekt vrijedan više od 3 milijuna kuna, otvorene dvije nove skupine 



DODATNO
· Nastavak provedbe projekta „Ti i ja zajedno“ u DV Naša radost kojim se želi unaprijediti rad vrtića, ponuditi posebne programe te adekvatno usavršiti znanja i kompetencije djelatnika
· Provedena analiza o zadovoljstvu roditelja oblikom potpore za novorođenčad

PLAN ZA 2022. 
1. Provoditi radionice o radničkim pravima
2. Osiguravanje postojećeg standarda u DV Naša radost – institucionalna podrška zaposlenim mladim roditeljima kroz postojanje druge smjene u DV
3. Unaprjeđenje potpore za novorođenčad sukladno prijedlozima prikupljenima od roditelja s područja Grada Pregrada

Cilj četvrtog poglavlja je osigurati uvjete za kvalitetno provođenje slobodnog vremena mladih.
U ovom poglavlju procjenjuje se u kojoj je mjeri pristup obrazovanju svim društvenim skupinama mladih osiguran u gradu te u kojoj mjeri grad osigurava poticajno okruženje za razvoj rada s mladima i kulturnih i umjetničkih praksi.

REALIZIRANO U 2021. 
	1. Urediti kinodvoranu kao multifunkcionalni kulturni centar
	· Pripremljena kompletna projektna dokumentacije, prijavljen projekt na natječaj iz Programa ruralnog razvoja Republike Hrvatske – nije ostvarena potpora


	2. Izgraditi skate park
	· Pripremljena kompletna projektna dokumentacija, projekt prijavljen na natječaj LAG-a Zagorje-Sutla iz Programa ruralnog razvoja – čekaju se rezultati natječaja


	3. Osnovati Pučko otvoreno učilište u svrhu provedbe neformalnih i formalnih oblika obrazovanja
	· Gradsko vijeće na 3. sjednici održanoj 9. rujna 2021. donijelo Odluku o osnivanju Pučkog otvorenog učilišta



DODATNO
· Grad je partner udrugama na projektima usmjerenima mladima – LAG-u Zagorje-Sutla, Mreži udruga Zagor, Udruzi Delta, udruzi Dypall
· Grad promovira i potiče mlade talente u svim umjetničkim područjima – mladi glazbenici nastupaju na događanjima u organizaciji Grada (Branje grojzdja, Dan grada, Božić u Pregradi)
· Omogućena online prijava za stipendije

PLAN ZA 2022. 
1. Ukoliko se otvori pogodan natječaj, Grad Pregrada namjerava ponovno prijaviti projekt uređenja kinodvorane vrijedan 9 milijuna kuna
2. Izgradnja skate parka – nakon dobivanja rezultata, predstoji realizacija projekta 
3. Pokretanje aktivnosti u Pučkom otvorenom učilištu

Na kraju prve godine provedbe Gradskog programa za mlade 2021.-2025. Upravni odjel za opće poslove i društvene djelatnosti napravio je evaluaciju provedenih aktivnosti kroz razgovore s akterima pojedinih aktivnosti te analizu dokumenata. 
Na osnovi prikupljenih podataka može se zaključiti kako je već u prvoj godini provedbe Grad Pregrada uspješno realizirao 50 posto mjera iz svakog od četiri područja programa.
Grad će u budućnosti nastaviti redovito evaluirati i unaprjeđivati postojeće politike i programe te će kontinuirano raditi na daljnjem razvoju gradskih politiku u suradnji s Gradskim savjetom mladih, udrugama mladih i za mlade te svim mladima s područja grada.
Također, Grad namjerava napraviti procjenu vlastitih napora:
-  u osiguravanju uvjeta za kvalitetno zapošljavanje mladih te
- mobilnosti (prometne povezanosti, olakšavanje kretanja (mladih) s teškoćama u kretanju te međunarodne mobilnosti u svrhu učenja i usavršavanja)
I ove godine u planu je prijava Grada Pregrade za dobivanje certifikata Grad za mlade Udruge gradova RH kojemu je cilj vrednovanje lokalnih politika usmjerenih mladima, a tijekom godine planirana je izmjena Odluke o financijskih pravima učenika i studenata s područja Grada Pregrade.


KLASA: 004-02/22-02/2
URBROJ: 2140-5-03-22-1
U Pregradi, 10. siječnja 2022.

PROČELNICA
Marija Marjanović, mag.iur.,v.r.

